У гэтым заданні ўсе пытанні ацэнены ў аднолькавую колькасць балаў для ўдзельнікаў з абедзвюх паралеляў, але на пытанні №№2, 13, 15, 19 і 25 у працэнтных адносінах сямікласнікі адказвалі больш паспяхова чым васьмікласнікі, а на пытанне №8 аднолькава паспяхова. Пытанне №15 на пошук тэматычна лішняга слова ў радзе стала самым лёгкім пытаннем гэтага задання. Правільны адказ на яго далі 88% удзельнікаў–сямікласнікаў і 87% васьмікласнікаў. Менш за ўсе правільных адказаў атрымана на пытанне №5. Толькі 11% вучняў 7 класа і 14% навучэнцаў 8 класа правільна адказалі, якім членам сказа з’яўляюцца выдзеленыя словы.